b'\n_START_ARTICLE_\nRolf Bjerre\n_START_SECTION_\nBaggrund\n_START_PARAGRAPH_\nRolf Bjerre er enebarn f\xc3\xb8dt i K\xc3\xb8benhavn og opvokset n\xc3\xa6r Odder og er en del af den gamle Bjerre-sl\xc3\xa6gt. Han er ordblind og er matematisk student fra Viby HF og Gymnasium. Bjerre har i l\xc3\xb8bet af hele sin opv\xc3\xa6kst boet i kollektiver og bof\xc3\xa6llesskaber med sin mor. _NEWLINE_Bjerre er modstander af krig og valgte derfor at g\xc3\xa5 ind i milit\xc3\xa6ret, da han har en grundl\xc3\xa6ggende indstilling om, at han vil unders\xc3\xb8ge omr\xc3\xa5der, inden han udtaler sig om dem. I milit\xc3\xa6ret arbejdede han som sygeplejer og var tillidsmand for sin deling. _NEWLINE_Bjerre er uddannet bygningskonstrukt\xc3\xb8r fra DR-friland, og har blandt andet arbejdet med at lave indk\xc3\xb8bscentre, men bruger st\xc3\xb8rstedelen af sin tid p\xc3\xa5 at hj\xc3\xa6lpe danske \xc3\xb8ko-samfund med at f\xc3\xa5 godkendt deres bygninger. _NEWLINE_Bjerre har en fortid som privatdetektiv og har i den forbindelse arbejdet prim\xc3\xa6rt med overv\xc3\xa5gning. Han har s\xc3\xa5ledes et indg\xc3\xa5ende kendskab til overv\xc3\xa5gning, og hvordan digitale milj\xc3\xb8er kan bruges til at styre andre mennesker s\xc3\xa5 vel som de muligheder det medf\xc3\xb8rer. Det var her igennem, hans IT-politiske interesse blev vagt, da han blev opm\xc3\xa6rksom p\xc3\xa5, at dette felt ikke fungerede demokratisk, og det var decideret \xc3\xb8del\xc3\xa6ggende for demokratiet og grundl\xc3\xa6ggende demokratiske rettigheder.  _NEWLINE_Nu arbejder Bjerre som foredragsholder, hvor han underviser i krydsfeltet mellem IT og politik og det gode liv i en moderne verden.\n_START_SECTION_\nBjerre-sl\xc3\xa6gten\n_START_PARAGRAPH_\nBjerre-sl\xc3\xa6gten er en gammel dansk sl\xc3\xa6gt. Af prominente figurer fra Bjerre-sl\xc3\xa6gten kan n\xc3\xa6vnes filosof og arkitekt Poul Bjerre, maler Niels Bjerre og eventyrer Jens Bjerre.\n_START_SECTION_\nAnonymous\n_START_PARAGRAPH_\nI 2008 begyndte Bjerre at involvere sig i den internet-baserede bev\xc3\xa6gelse Anonymous og har v\xc3\xa6ret med til flere demonstrationer p\xc3\xa5 vegne af bev\xc3\xa6gelsen.\n_START_SECTION_\nAfrika\n_START_PARAGRAPH_\nBjerres interesse for Afrika handler prim\xc3\xa6rt om at se verden som en global st\xc3\xb8rrelse og at fors\xc3\xb8ge  at lave forandring, hvor det mindste kan g\xc3\xb8re en stor forskel og hvor store forskelle ogs\xc3\xa5 er ved at opst\xc3\xa5. S\xc3\xa5 jeg er engageret i en del sm\xc3\xa5 projekter prim\xc3\xa6rt omkring og i Uganda.\n_START_SECTION_\nHackernes stemme\n_START_PARAGRAPH_\nVed flere tvivlsomme domf\xc3\xa6ldelser ang\xc3\xa5ende anklager for hacking har Bjerre v\xc3\xa6ret forsvarer for den lille mand, blandt andet i 2014 organiserede Bjerre en underskriftsindsamling til st\xc3\xb8tte for Gottfrid Svartholm, der da sad varet\xc3\xa6gtsf\xc3\xa6ngslet for hacking. Bjerre afleverede 106.538 underskrifter den 23. april 2013 til Justitsministeren.\n_START_SECTION_\nArtmoney\n_START_PARAGRAPH_\nUnder valgkampen til kommunal- og regionsvalg i 2017 opfordrede Bjerre sine st\xc3\xb8tter til at tegne deres udgave af hans valgplakat i det s\xc3\xa5kaldte artmoney-format . Resultatet var over 100 unikke v\xc3\xa6rker af Bjerres valgplakat. Bjerre afholdt i den forbindelse en fernisering, hvor de flotteste blev k\xc3\xa5ret som hans valgplakater i den foranst\xc3\xa5ende valgkamp. Bjerre planl\xc3\xa6gger ligeledes at udvikle en digitalisering af artmoney, hvor hovedtanken er at afstemme de fysiske kunstv\xc3\xa6rker med en digital platform.\n_START_SECTION_\nTimeRepublik\n_START_PARAGRAPH_\nIgennem en \xc3\xa5rr\xc3\xa6kke har Bjerre v\xc3\xa6ret ansat hos TimeRepublik og har st\xc3\xa5et for udbredelse af ideen om at bruge penge, hvor der ikke st\xc3\xa5r kroner og \xc3\xb8rer p\xc3\xa5. I platformen TimeRepublik betaler man min sin tid i stedet for kroner, pund eller dollars. Bjerre er generelt meget engageret i en ideen om alternative valutasystemer.\n_START_SECTION_\nPiratpartiet\n_START_PARAGRAPH_\nI 2013 stillede Bjerre op til K\xc3\xb8benhavns Borgerrepr\xc3\xa6sentation som Piratpartiets eneste kandidat. Partiet fik 695 stemmer, heraf 451 personligt p\xc3\xa5 Rolf Bjerre og 244 listestemmer._NEWLINE_Bjerres tid som formand i Piratpartiet Danmark var en tid, hvor hans digitale perspektiv blev gevaldigt opkvalificeret, og hvor han tog de f\xc3\xb8rste skridt ind i et politisk rum._NEWLINE_I sin tid hos Piratpartiet fokuserede Bjerre p\xc3\xa5 rollen som hackernes stemme i et dansk retssystem. Han mente ikke, at staten gav dem en retf\xc3\xa6rdig behandling. Det er Bjerres opfattelse, at vores domstole har f\xc3\xa6ngslet flere etiske hackere, som ikke har beg\xc3\xa5et nogle forbrydelser. Bjerre mener, at dette har skadet vores retssystem og vores samfunds evne til at samarbejde med netop de mennesker som fremviser huller og kr\xc3\xa6nkelser i det digitale landskab. Bjerre er citeret for at udtalte at \xe2\x80\x9dhackere er vores tids eneste frihedsk\xc3\xa6mpere\xe2\x80\x9d.\n_START_SECTION_\nAlternativet\n_START_PARAGRAPH_\nVed Folketingsvalget 2015 stillede Bjerre op for Alternativet i K\xc3\xb8benhavns Storkreds hvor han fik 991 personlige stemmer og blev f\xc3\xb8rste suppleant for Uffe Elb\xc3\xa6k og Carolina Magdalene Maier. I valgkampen n\xc3\xa6vnte han "folkekode" (Open source), "gennemskuelighed i staten", "dynamik i samfundet" og "n\xc3\xa6rv\xc3\xa6r i teknologien" som sine m\xc3\xa6rkesager._NEWLINE_Bjerre sluttede sig til Alternativet ved partiets f\xc3\xb8dsel i 2014, da han ikke l\xc3\xa6ngere s\xc3\xa5 forandringspotentiale i Piratpartiet. Alternativets dogmer om at tale p\xc3\xa6nt og empatisk, ogs\xc3\xa5 til sine modstandere, var netop det som Piratpartiet, if\xc3\xb8lge Bjerre, ikke form\xc3\xa5ede. Ved dette skift begyndte Bjerre ogs\xc3\xa5 at se sig selv g\xc3\xa5 fra at v\xc3\xa6re en \xe2\x80\x9dmodstandspolitiker\xe2\x80\x9d og til at blive konsoliderende og samskabende. \xe2\x80\x9dKun sammen kan vi lykkes\xe2\x80\x9d blev hans mantra. Bjerre har arbejdet p\xc3\xa5 at bidrage til Alternativet interne processer, specielt inden for udviklingen af deres IT-politik. Han har ogs\xc3\xa5 v\xc3\xa6ret medlem af Alternativets politiske forum (ogs\xc3\xa5 kaldet PoFo) fra dettes f\xc3\xb8dsel. PoFo er det organ i Alternativets, der fungerer som den \xc3\xb8verste myndighed i forhold til udviklingen af Alternativets politik.\n_START_SECTION_\nDet Tv\xc3\xa6rpolitiske IT-netv\xc3\xa6rk\n_START_PARAGRAPH_\nSammen med \xc3\xa9n politiker fra hver af de andre partier stiftede Bjerre Det Tv\xc3\xa6rpolitiske IT-netv\xc3\xa6rk, en politisk debatklub, hvor partifarver ikke bet\xc3\xb8d noget i forhold til at tale l\xc3\xb8sningsorienteret og inkluderende om Danmarks IT-orienterede fremtid. Et af gruppens m\xc3\xa6rkesager er at  diskutere fremtidens etiske IT-dilemmaer. I det tv\xc3\xa6rpolitiske IT-netv\xc3\xa6rk er Bjerre Alternativets repr\xc3\xa6sentant og netv\xc3\xa6rket best\xc3\xa5r p.t. af aktive st\xc3\xb8tter og frivillige samt en politiker fra hvert parti som stiller op til folketingsvalget.\n_START_SECTION_\nKrypto-klubben\n_START_PARAGRAPH_\nBjerre stiftede krypto-klubben i sin tid hos Piratpartiet. Klubben s\xc3\xa5 f\xc3\xb8rste gang dagens lys i 2013 og er gen\xc3\xa5bnet af omgange, n\xc3\xa5r der var behov. Senest (i 2018) har klubben udviklet en krypto-politik til Alternativet og andre som er interesserede i at bringe krypto ind i den demokratiske debat. Krypto-klubben har tidligere prim\xc3\xa6rt brugt til at organisere aktivisme og vidensdeling i krydsfeltet imellem tech, politik og de sociale effekter af disse.\n_START_SECTION_\nOverv\xc3\xa5gning\n_START_PARAGRAPH_\nI sin tid som privatdetektiv fik Bjerre en praktisk indsigt i, hvor voldsomt informationer kan bruges imod andre. I l\xc3\xa6ngden kunne Bjerre ikke etisk forsvare sit virke. Da han n\xc3\xa5de til erkendelsen om, at overv\xc3\xa5gning var kr\xc3\xa6nkende over for individets ret, og mulighed for at agere frit, var det magtp\xc3\xa5liggende for ham, at g\xc3\xa5 ind i politik, med den viden han besad. Bjerre ser den ulovlige logning (masseoverv\xc3\xa5gning), som skiftende justitsministre lod fors\xc3\xa6tte, som det klareste bevis for, at vi ikke har ordentligt demokrati i Danmark.\n_START_SECTION_\nFeminisme\n_START_PARAGRAPH_\nBjerre \xc3\xb8nsker at delegere magt og taletid til minoriteterne. Han ser kvinder som den st\xc3\xb8rste minoritet, specielt i magtrum og i koderum. Bjerre g\xc3\xb8r sig gang p\xc3\xa5 gang fors\xc3\xb8g p\xc3\xa5 at deltage ind i den feministiske debat, dog med blandet held.\n_START_SECTION_\nDigitalt demokrati\n_START_PARAGRAPH_\nBjerre ser vores demokratiske system som v\xc3\xa6rende for\xc3\xa6ldet og han arbejder aktivt p\xc3\xa5 at udvikle nye tiltag, som kan v\xc3\xa6re med til at udvikle et demokrati, som ikke kan tr\xc3\xa6des under fode og som samtidig som kan fungere i et digitalt rum. Bjerre var med til at f\xc3\xb8de ideen om borgerdrevet politik udvikling, som i dag er indf\xc3\xb8rt i folketinget. Bjerre \xc3\xb8nsker et mere direkte demokrati og har arbejdet p\xc3\xa5 udvikling af flydende demokrati til analoge m\xc3\xb8der og i det digitale.\n_START_SECTION_\nFlydende demokrati\n_START_PARAGRAPH_\nIdeen om det flydende demokrati er Bjerres bud p\xc3\xa5 et bedre demokrati, hvor man som borger selv bestemmer, hvorn\xc3\xa5r man bliver repr\xc3\xa6senteret, og hvorn\xc3\xa5r man selv aktivt vil deltage i en afstemning. Det flydende demokrati lukker op for muligheden for dynamisk repr\xc3\xa6sentation, s\xc3\xa5 det ikke kun er hvert 4. \xc3\xa5r, politikerne fors\xc3\xb8ger at leve op til deres respektive v\xc3\xa6lgere.\n_START_SECTION_\nDen Kratiske Platform\n_START_PARAGRAPH_\nDen Kratiske Platform er et koncept Bjerre har udviklet, og som nu er et f\xc3\xa6rdigudviklet system til beslutningstagning i grupper, organisationer, firmaer og politiske partier. Processen g\xc3\xb8r brug af samtykke fra alle implicerede i beslutningen og tilvejebringer derved en process, hvor beslutningstageren kan sikre sig ikke at kr\xc3\xa6nke de implicerede. Den kratiske process handler om det forarbejde, som ligger bag den gode beslutning. Bjerre ser denne proces som et muligt kvalitetsl\xc3\xb8ft p\xc3\xa5 vores demokratiske systemer og processer. Bjerre udbyder desuden kurser og uddannelser til interesserede, s\xc3\xa5 man selvst\xc3\xa6ndigt kan g\xc3\xb8re brug af de kratiske muligheder.\n_START_SECTION_\nPolitisk modvind\n_START_PARAGRAPH_\nI august 2018 kom Bjerre i modvind p\xc3\xa5 de sociale medier, da han p\xc3\xa5 Facebook kaldte integrationsminister Inger St\xc3\xb8jberg for en terrorist. Bjerre har efterf\xc3\xb8lgende taget udtalelsen tilbage, da han ikke selv mente, at den stemte overens med hans egen og Alternativets debatdogmer, der blandt andet foreskriver en sober tone over for andre politikere. Senere har Bjerre dog udtalt, at han selv mener, at udtalelsen fik s\xc3\xa5 meget negativ d\xc3\xa6kning, fordi den danske befolkning har et mediep\xc3\xa5virket billede af, hvad det vil sige at v\xc3\xa6re terrorist. Ved sin udtalelse ville Bjerre referere til termens oprindelige betydning, der i den danske ordbog beskrives som en person, der anvender "voldelig, hensynsl\xc3\xb8s eller chikanerende adf\xc3\xa6rd over for nogen, ofte som straf eller som middel til at opn\xc3\xa5 noget".'